title: Directiva 2003/102/CE a Parlamentului European și a Consiliului din 17 noiembrie 2003 privind protecția pietonilor și a altor utilizatori vulnerabili ai drumurilor anterior și în cazul coliziunii cu un autovehicul și de modificare a Directivei 70/156/CEE a Consiliului

text:
Anunţ juridic important

|

32003L0102

Official Journal L 321 , 06/12/2003 P. 0015 - 0025 Ediţie specială în limba cehă Chapter 13 Volume 32 P. 670  - 680 Ediţie specială în limba estonă Chapter 13 Volume 32 P. 670  - 680 Ediţie specială în limba maghiară Chapter 13 Volume 32 P. 670  - 680 Ediţie specială în limba lituaniană Chapter 13 Volume 32 P. 670  - 680 Ediţie specială în limba letonă Chapter 13 Volume 32 P. 670  - 680 Ediţie specială în limba malteză Chapter 13 Volume 32 P. 670  - 680 Ediţie specială în limba polonă Chapter 13 Volume 32 P. 670  - 680 Ediţie specială în limba slovacă Chapter 13 Volume 32 P. 670  - 680 Ediţie specială în limba slovenă Chapter 13 Volume 32 P. 670  - 680

		20031117Directiva 2003/102/CE a Parlamentului European și a Consiliuluidin 17 noiembrie 2003privind protecția pietonilor și a altor utilizatori vulnerabili ai drumurilor anterior și în cazul coliziunii cu un autovehicul și de modificare a Directivei 70/156/CEE a ConsiliuluiPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 95 al acestuia,având în vedere propunerea Comisiei,având în vedere avizul Comitetului Economic și Social European [1],hotărând în conformitate cu procedura stabilită în articolul 251 din tratat [2],întrucât:(1) Pentru a reduce numărul de victime ale accidentelor rutiere în Comunitate, este necesară introducerea de măsuri care să îmbunătățească protecția pietonilor și a altor utilizatori vulnerabili ai drumurilor anterior și în cazul coliziunii frontale cu un autovehicul.(2) Este nevoie urgentă de un pachet de măsuri pasive și active de îmbunătățire a siguranței rutiere (evitarea accidentelor și reducerea efectelor secundare prin încetinirea traficului și îmbunătățirea infrastructurii) a utilizatorilor vulnerabili ai drumurilor, precum pietonii, bicicliștii și motocicliștii, în cadrul programului de acțiune privind siguranța rutieră.(3) Piața internă cuprinde un teritoriu fără frontiere interne în care trebuie asigurată libera circulație a mărfurilor, persoanelor, serviciilor și capitalurilor și în acest scop a fost instituit un sistem de omologare comunitară de tip pentru autovehicule; cerințele tehnice pentru omologarea de tip a autovehiculelor în ceea ce privește protecția pietonilor trebuie armonizate pentru a se evita adoptarea unor cerințe care diferă de la un stat membru la altul și pentru a se asigura buna funcționare a pieței interne.(4) Obiectivele privind protecția pietonilor pot fi atinse printr-o combinație de măsuri de siguranță active și pasive; recomandările Comitetului european pentru îmbunătățirea securității vehiculelor (EEVC) din iunie 1999 fac obiectul unui larg consens în domeniu; aceste recomandări propun cerințe de performanță pentru structurile frontale ale anumitor categorii de autovehicule cu scopul de a le reduce agresivitatea; prezenta directivă prezintă încercările și valorile limită întemeiate pe recomandările EEVC.(5) Comisia trebuie să examineze posibilitatea de a extinde domeniul de aplicare al prezentei directive la vehiculele cu o masă maximă de până la 3,5 tone și să-și prezinte constatările Parlamentului European și Consiliului.(6) Prezenta directivă trebuie considerată ca element al unui pachet mai larg de măsuri care urmează să fie aplicate de Comunitate, întreprinderile din domeniu și autoritățile relevante ale statelor membre, în baza schimburilor de cele mai bune practici în domeniu, în scopul de a promova siguranța pietonilor și a altor utilizatori vulnerabili ai drumurilor anterior coliziunii (siguranța activă), în timpul coliziunii (siguranța pasivă) și după coliziune, la nivel de utilizatori, vehicule și infrastructură.(7) În vederea accelerării dezvoltării tehnologice în acest domeniu, măsuri alternative cel puțin echivalente cu cerințele prezentei directive în termeni de eficiență reală – fie măsuri pasive, fie o combinație de măsuri active și pasive – pot fi propuse de către întreprinderile din domeniu și sunt evaluate în urma unui studiu de fezabilitate realizat de experți independenți până la 1 iulie 2004; introducerea măsurilor alternative cel puțin echivalente în termeni de eficiență reală ar necesita adaptarea sau modificarea prezentei directive.(8) Date fiind cercetarea continuă și progresele tehnice în materie de protecție a pietonilor, este oportună introducerea unui anumit grad de flexibilitate în acest domeniu. Prin urmare, prezenta directivă trebuie să stabilească dispozițiile fundamentale privind protecția pietonilor sub formă de încercări la care să fie supuse noile tipuri de vehicule și vehiculele noi. Cerințele tehnice privitoare la modul de realizare a încercărilor trebuie adoptate prin decizia Comisiei.(9) Datorită progreselor tehnologice rapide în siguranța activă, sistemele de atenuare și de evitare a coliziunilor pot asigura beneficii majore în materie de siguranță, de exemplu prin reducerea vitezei de coliziune și ajustarea direcției de impact. Prezenta directivă trebuie să încurajeze dezvoltarea unor astfel de tehnologii.(10) Asociațiile reprezentând fabricanții de autovehicule europeni, japonezi și coreeni s-au angajat să aplice recomandările EEVC privind valorile limită și încercările sau măsurile alternative acceptate cu efect cel puțin echivalent începând din 2010, iar începând din 2005 recomandările privind un prim set de valori limită și încercări pentru noile tipuri de vehicule; angajamentul cuprinde și aplicarea primului set de încercări pe 80 % din toate vehiculele noi începând de la 1 iulie 2010, pe 90 % din toate vehiculele noi de la 1 iulie 2011 și pe toate vehiculele noi de la 31 decembrie 2012.(11) Prezenta directivă contribuie la stabilirea unui înalt nivel de protecție în contextul armonizării internaționale a legislației în domeniu, care a început în conformitate cu Acordul Comisiei Economice pentru Europa a Organizației Națiunilor Unite din 1998 privind stabilirea de reglementări tehnice globale pentru vehiculele pe roți, echipamentele și componentele care pot fi montate și folosite la vehiculele pe roți.(12) Prezenta directivă este una dintre directivele speciale care trebuie respectate pentru a asigura conformitatea cu procedura de omologare CE de tip stabilită în Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora [3].(13) Prin urmare, Directiva 70/156/CEE trebuie modificată în consecință,ADOPTĂ PREZENTA DIRECTIVĂ:Articolul 1(1) Prezenta directivă se aplică suprafețelor frontale ale vehiculelor. În sensul prezentei directive, "vehicul" reprezintă orice autovehicul definit în articolul 2 din Directiva 70/156/CEE și în anexa II la aceasta, de categoria M1, cu o masă maximă care nu depășește 2,5 tone, și N1 derivată din M1, cu o masă maximă care nu depășește 2,5 tone.(2) Scopul prezentei directive este de a reduce vătămările suferite de pietoni și alți utilizatori vulnerabili ai drumurilor care sunt loviți de suprafețele frontale ale vehiculelor definite în alineatul (1).Articolul 2(1) Începând de la 1 ianuarie 2004, din motive legate de protecția pietonilor, statele membre:- nu pot să refuze acordarea omologării CE ori a omologării naționale unui tip de vehicul;- nu pot să interzică înmatricularea, vânzarea sau introducerea în circulație a vehiculelordacă vehiculele respectă dispozițiile tehnice prevăzute în anexa I punctul 3.1 sau punctul 3.2.(2) Începând de la 1 octombrie 2005, statele membre nu mai acordă:- omologarea CE de tip;- omologarea națională de tip,cu excepția cazului în care se invocă dispozițiile articolului 8 alineatul (2) din Directiva 70/156/CEE, pentru nici un tip de vehicul din motive legate de protecția pietonilor, în cazul în care nu sunt respectate dispozițiile tehnice prevăzute la anexa I punctul 3.1 sau punctul 3.2.(3) Alineatul (2) nu se aplică vehiculelor care nu diferă în privința aspectelor esențiale de construcție și de proiectare a caroseriei situate în fața montanților A de tipurile de vehicule cărora li s-a acordat omologarea CE de tip sau omologarea națională de tip înainte de 1 octombrie 2005 și care nu au fost deja omologate în temeiul prezentei directive.(4) Începând de la 1 septembrie 2010, statele membre nu mai acordă:- omologare CE de tip sau- omologare națională de tip,cu excepția cazului în care se invocă dispozițiile articolului 8 alineatul (2) din Directiva 70/156/CEE, pentru orice tip de vehicul din motive legate de protecția pietonilor, în cazul în care nu sunt respectate dispozițiile tehnice prevăzute la anexa I punctul 3.2 la prezenta directivă.(5) Începând de la 31 decembrie 2012, statele membre:- consideră certificatele de conformitate care însoțesc vehiculele noi în conformitate cu dispozițiile Directivei 70/156/CEE ca nemaifiind valabile în sensul articolului 7 alineatul (1) din această directivă;- interzic înmatricularea, vânzarea și introducerea în circulație a vehiculelor noi care nu sunt însoțite de un certificat de conformitate potrivit dispozițiilor Directivei 70/156/CEE,din motive legate de protecția pietonilor, în cazul în care nu sunt respectate cerințele tehnice prevăzute la anexa I punctul 3.1 sau punctul 3.2.(6) Începând de la 1 septembrie 2015, statele membre:- consideră certificatele de conformitate care însoțesc vehiculele noi în conformitate cu dispozițiile Directivei 70/156/CEE ca nemaifiind valabile în sensul articolului 7 alineatul (1) din această directivă și- interzic înmatricularea, vânzarea și introducerea în circulație a vehiculelor noi care nu sunt însoțite de un certificat de conformitate potrivit dispozițiilor Directivei 70/156/CEE,din motive legate de protecția pietonilor, în cazul în care nu sunt respectate cerințele tehnice prevăzute la anexa I punctul 3.2.Articolul 3Sub rezerva dispozițiilor articolului 2, statele membre se asigură că încercările stabilite în anexa I punctul 3.1 sau punctul 3.2 sunt realizate în conformitate cu cerințele tehnice care urmează să fie specificate printr-o decizie a Comisiei.Articolul 4În fiecare lună, autoritățile de omologare ale statelor membre transmit Comisiei, în mod individual, o copie a certificatului de omologare de tip al cărui model este prezentat în anexa II apendicele 2, pentru fiecare vehicul pe care l-au omologat în conformitate cu prezenta directivă în luna respectivă.Articolul 5(1) Comisia, pe baza informațiilor pertinente comunicate de autoritățile de omologare și părțile interesate, precum și pe baza studiilor independente, monitorizează progresele realizate în sector în domeniul protecției pietonilor și realizează, până la 1 iulie 2004, un studiu de fezabilitate independent privind dispozițiile anexei I punctul 3.2, în special măsurile alternative – fie pasive, fie o combinație de măsuri active și pasive – care sunt cel puțin echivalente în termeni de eficacitate reală. Studiul de fezabilitate se întemeiază, inter alia, pe încercări practice și studii științifice independente.(2) În cazul în care, în urma studiului de fezabilitate menționat la alineatul (1), se consideră necesară adaptarea dispozițiilor din anexa I punctul 3.2, astfel încât să cuprindă o combinație de măsuri active și pasive care să permită cel puțin același nivel de protecție ca și dispozițiile din anexa I punctul 3.2, Comisia prezintă Parlamentului European și Consiliului o propunere de modificare în consecință a prezentei directive.(3) În măsura în care adaptarea prezentei directive se limitează la introducerea de măsuri pasive alternative care permit cel puțin același nivel de protecție ca și dispozițiile din anexa I punctul 3.2, o astfel de adaptare poate fi realizată de Comitetul pentru adaptarea la progresul tehnic, în conformitate cu procedura stabilită în articolul 13 din Directiva 70/156/CEE.(4) Până la 1 aprilie 2006 și la fiecare doi ani după această dată, Comisia prezintă Parlamentului European și Consiliului un raport cu privire la rezultatele monitorizării prevăzute la alineatul (1).Articolul 6Directiva 70/156/CEE se modifică după cum urmează:1. În anexa I se introduc următoarele puncte:"9.23. Protecția pietonilor9.23.1. Se furnizează o descriere detaliată a vehiculului, cuprinzând fotografii și desene, privind structura, dimensiunile, liniile de referință semnificative și materialele componente ale părții frontale a vehiculului (interior și exterior). Descrierea cuprinde detalii ale oricărui sistem de protecție activă instalat."2. În anexa III secțiunea A se introduc următoarele puncte:"9.23. Protecția pietonilor9.23.1. Se furnizează o descriere detaliată a vehiculului, cuprinzând fotografii și desene, privind structura, dimensiunile, liniile de referință semnificative și materialele componente ale părții frontale a vehiculului (interior și exterior). Descrierea cuprinde detalii ale oricărui sistem de protecție activă instalat."3. În anexa IV partea I se introduce următorul punct 58 și următoarele note de subsol:Subiect | Numărul directivei | Trimitere la JO | Aplicabilitate |M1 | M2 | M3 | N1 | N2 | N3 | O1 | O2 | O3 | O4 |"58Protecția pietonilor | 2003/102/CE | JO L 321, 6.12.2003, p. 15 | X [4] | | | X [4] [5] | | | | | | |4. Anexa XI se modifică după cum urmează:- la apendicele 1 se introduce următorul punct 58:"Punct | Subiect | Numărul directivei | M1 ≤ 25001 kg | M1 > 25001 kg | M2 | M3 |58 | Protecția pietonilor | 2003/102/CE | X" | | | |- la apendicele 2 se introduce următorul punct 58:"Punct | Subiect | Numărul directivei | M1 | M2 | M3 | N1 | N2 | N3 | O1 | O2 | O3 | O4 |58 | Protecția pietonilor | 2003/102/CE" | | | | | | | | | | |- la apendicele 3 se introduce următorul punct 58:"Punct | Subiect | Numărul directivei | M1 | M2 | M3 | N1 | N2 | N3 | O1 | O2 | O3 | O4 |58 | Protecția pietonilor | 2003/102/CE" | | | | | | | | | | |Articolul 7(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 2003. Statele membre informează de îndată Comisia cu privire la aceasta.Statele membre aplică aceste dispoziții începând de la 1 ianuarie 2004.În cazul în care statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 8Prezenta directivă intră în vigoare în ziua următoare datei publicării în Jurnalul Oficial al Uniunii Europene.Articolul 9Prezenta directivă se adresează statelor membre.Adoptată la Bruxelles, 17 noiembrie 2003.Pentru Parlamentul EuropeanPreședinteleP. CoxPentru ConsiliuPreședinteleG. Alemanno[1] JO C 234, 30.9.2003, p. 10.[2] Avizul Parlamentului European din 3 iulie 2003 (nepublicat încă în Jurnalul Oficial) și Decizia Consiliului din 4 noiembrie 2003 (nepublicată încă în Jurnalul Oficial).[3] JO L 42, 23.2.1970, p. 1. Directivă, astfel cum a fost modificată ultima dată prin Regulamentul (CE) nr. 807/2003 (JO L 122, 16.5.2003, p. 36).--------------------------------------------------20031117ANEXA IDISPOZIȚII TEHNICE1. DOMENIUL DE APLICAREDirectiva se aplică suprafețelor frontale ale vehiculelor. În sensul prezentei directive, vehicul reprezintă orice autovehicul definit la articolul 2 din Directiva 70/156/CEE și în anexa II la aceasta, din categoria M1, cu masa maximă nedepășind 2,5 tone și vehiculelor N1, derivate din categoria M1, cu masa maximă nedepășind 2,5 tone.2. DEFINIȚIIÎn sensul prezentei directive:2.1. "Montant A" reprezintă suportul de plafon poziționat cel mai în față și cel mai în afară, care se extinde de la șasiu până la plafonului vehiculului.2.2. "Bară de protecție" reprezintă structura exterioară situată în față, în partea de jos a caroseriei vehiculului. Cuprinde toate structurile menite să asigure protecția vehiculului într-o coliziune frontală la viteză mică cu un alt vehicul, precum și orice elemente fixate pe această structură.2.3. "Muchia anterioară a capotei" reprezintă structura exterioară situată în față, în partea de sus a caroseriei, care cuprinde capota și aripile, elementele superioare și laterale ale cutiei farurilor și orice alte elemente montate.2.4. "Fața capotei" reprezintă structura exterioară care cuprinde suprafața superioară a tuturor structurilor exterioare cu excepția parbrizului, montanților A și structurilor poziționate în spatele acestora. Prin urmare, cuprinde capota, aripile, tăblia din față, axul ștergătoarelor, partea inferioară a cadrului parbrizului, dar nu se limitează la acestea.2.5. "Criteriul de comportament al capului" (HPC) este un calcul, pe o perioadă specificată, a accelerației maxime rezultante în timpul impactului.2.6. "Parbriz" reprezintă partea frontală din sticlă a vehiculului, care îndeplinește toate cerințele relevante din anexa I la Directiva 77/649/CEE [1].2.7. "Tip de vehicul" reprezintă o categorie de vehicule ale căror elemente esențiale situate în fața montanților A nu diferă esențial privind:- structura;- dimensiunile principale;- materialele suprafețelor exterioare ale vehiculului;- montarea componentelor (externe și interne),într-o măsură în care să se poată considera că influențează negativ rezultatele încercărilor de coliziune prevăzute de prezenta directivă.2.8. "Masa maximă" reprezintă masa sub sarcină maximă admisibilă din punct de vedere tehnic, declarată de fabricant în temeiul Directivei 70/156/CEE anexa I punctul 2.8.3. DISPOZIȚII REFERITOARE LA ÎNCERCĂRI3.1. Trebuie realizate următoarele încercări; totuși, valorile limită specificate la punctele 3.1.3 și 3.1.4 sunt cerute numai în scop de monitorizare.3.1.1. Coliziunea piciorului-manechin cu bara de protecție: trebuie realizată una din încercările pentru picior descrisă la punctul 3.1.1.1 sau 3.1.1.2:3.1.1.1. Coliziunea piciorului-manechin cu bara de protecție: încercarea se desfășoară la o viteză de impact de 40 km/h. Unghiul maxim de flexiune dinamică a genunchiului nu depășește 21,0°, deplasarea maximă prin forfecare dinamică a genunchiului nu depășește 6,0 mm, iar accelerația măsurată la capătul de sus al tibiei nu depășește 200 gali.3.1.1.2. Coliziunea șoldului-manechin cu bara de protecție: încercarea se desfășoară la o viteză de impact de 40 km/h. Suma instantanee a forțelor de impact în funcție de timp nu depășește 7,5 kN și momentul de flexiune pe elementul de lovire nu depășește 510 Nm.3.1.2. Coliziunea capului-manechin de copil/adult de talie mică cu fața capotei: încercarea se desfășoară la o viteză de impact de 35 km/h folosind un element de lovire de 3,5 kg Criteriul de comportament al capului (HPC) nu depășește 1000 pe 2/3 din suprafața de încercare a capotei și 2000 pentru restul de 1/3 din această suprafață.3.1.3. Coliziunea șoldului-manechin cu muchia anterioară a capotei: încercarea se desfășoară la o viteză de impact de până la 40 km/h. Suma instantanee a forțelor de impact în funcție de timp nu depășește posibila valoare țintă de 5,0 kN, iar momentul de flexiune pe elementul de lovire se înregistrează și se compară cu posibila valoare țintă de 300 Nm.3.1.4. Coliziunea capului-manechin de adult cu parbrizul: încercarea se desfășoară la o viteză de impact de 35 km/h folosind un element de lovire de 4,8 kg Valoarea HPC se înregistrează și se compară cu posibila valoare țintă de 1000.3.2. Trebuie realizate următoarele încercări.3.2.1. Coliziunea piciorului-manechin cu bara de protecție: trebuie realizată una din încercările pentru picior descrisă la punctul 3.2.1.1 sau punctul 3.2.1.2:3.2.1.1. Coliziunea piciorului-manechin cu bara de protecție: încercarea se desfășoară la o viteză de impact de 40 km/h. Unghiul maxim de flexiune dinamică a genunchiului nu depășește 15,0°, deplasarea maximă prin forfecare dinamică a genunchiului nu depășește 6,0 mm, iar accelerația măsurată la capătul de sus al tibiei nu depășește 150 gali.3.2.1.2. Coliziunea șoldului-manechin cu bara de protecție: încercarea se desfășoară la o viteză de impact de 40 km/h. Suma instantanee a forțelor de impact în funcție de timp nu depășește 5 kN, iar momentul de flexiune pe elementul de lovire nu depășește 300 Nm.3.2.2. Coliziunea capului-manechin de copil cu fața capotei: încercarea se desfășoară la o viteză de impact de 40 km/h folosind un element de lovire de 2,5 kg Criteriul de comportament al capului (HPC) nu depășește 1000 pe întreaga suprafață de încercare a capotei.3.2.3. Coliziunea șoldului-manechin cu muchia anterioară a barei de protecție: încercarea se desfășoară la o viteză de impact de până la 40 km/h. Suma instantanee a forțelor de impact în funcție de timp nu depășește 5,0 kN, iar momentul de flexiune pe elementul de lovire nu depășește 300 Nm.3.2.4. Coliziunea capului-manechin de adult cu parbrizul: încercarea se desfășoară la o viteză de impact de 40 km/h folosind un element de lovire de 4,8 kg Valoarea HPC nu depășește 1000 pe întreaga suprafață de încercare.[1] Directiva 77/649/CEE a Consiliului din 27 septembrie 1977 privind apropierea legislațiilor statelor membre referitoare la câmpul de vizibilitate al șoferilor de autovehicule (JO L 267, 19.10.1977, p. 1), astfel cum a fost modificată ultima dată prin Directiva 90/630/CEE a Comisiei (JO L 341, 6.12.1990, p. 20).--------------------------------------------------20031117ANEXA IIDISPOZIȚII ADMINISTRATIVE PENTRU OMOLOGAREA DE TIP1. CEREREA DE OMOLOGARE CE DE TIP1.1. Cererea de omologare CE de tip în temeiul articolului 3 alineatul (4) din Directiva 70/156/CEE a unui tip de vehicul cu privire la protecția pietonilor se depune de către fabricant.1.2. În apendicele 1 se prezintă un model de fișă descriptivă.1.3. Un vehicul, reprezentativ pentru tipul de vehicul ce urmează să fie omologat, este prezentat serviciului tehnic responsabil de organizarea încercărilor pentru omologarea de tip.2. ACORDAREA OMOLOGĂRII CE DE TIP2.1. În cazul în care încercările menționate în anexa I sunt realizate în conformitate cu specificațiile prevăzute de aceasta și cu cerințele tehnice menționate la articolul 3 din prezenta directivă, se acordă omologarea CE de tip în temeiul Directivei 70/156/CEE articolul 4 alineatele (1) și (3).2.2. În apendicele 2 se prezintă un model de certificat de omologare CE de tip.2.3. Fiecărui tip de vehicul omologat i se atribuie un număr de omologare de tip în conformitate cu Directiva 70/156/CEE anexa VII. Același stat membru nu atribuie același număr unui alt tip de vehicul.2.4. În cazul în care există îndoieli, la verificarea conformității cu metodele de încercare se iau în considerare orice date sau rezultate ale încercărilor furnizate de fabricant care pot fi luate în considerare la validarea încercării de omologare de tip realizată de autoritatea de omologare.3. MODIFICAREA TIPULUI ȘI MODIFICĂRI ALE OMOLOGĂRILOR DE TIP3.1. Orice modificare a vehiculului care afectează forma generală a structurii frontale a vehiculului și care, în aprecierea autorității de omologare, ar putea avea o influență semnificativă asupra rezultatelor încercărilor, necesită repetarea încercării.3.2. În cazul modificării unui tip de vehicul omologat în temeiul prezentei directive se aplică dispozițiile Directivei 70/156/CEE articolul 5.4. CONFORMITATEA PRODUCȚIEI4.1. Măsurile de asigurare a conformității producției se iau în conformitate cu dispozițiile stabilite în Directiva 70/156/CEE articolul 10.--------------------------------------------------20031117Apendicele 1 la anexa II+++++ TIFF +++++--------------------------------------------------20031117Apendicele 2 la anexa II+++++ TIFF ++++++++++ TIFF ++++++++++ TIFF +++++--------------------------------------------------


title: Directiva Consiliului din 27 noiembrie 1984 de revizuire a sumelor exprimate în ECU în Directiva 78/660/CEE

text:
               17/Volumul 01

               RO

               Jurnalul Ofícial al Uniunii Europene

               82

         31984L0569

               L 314/28

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 27 noiembrie 1984
   de revizuire a sumelor exprimate în ECU în Directiva 78/660/CEE
   (84/569/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 78/660/CEE a Consiliului din 25 iulie 1978, în temeiul articolului 54 alineatul (3) litera (g) din tratat, privind conturile anuale ale anumitor forme de societăți comerciale (1), în special articolul 53 alineatul (2),
   având în vedere propunerea Comisiei,
   întrucât Regulamentul (CEE) nr. 3180/78 (2), astfel cum a fost modificat prin Regulamentul (CEE) nr. 2626/84 (3), a definit o nouă unitate de cont denumită ECU;
   întrucât Regulamentul (CEE, Euratom) nr. 3308/80 (4) a înlocuit „unitatea de cont europeană” cu „ECU” în toate instrumentele comunitare aplicabile la data intrării în vigoare a acestuia;
   întrucât articolele 11 și 27 din Directiva 78/660/CEE și, prin trimitere la aceasta, articolul 6 din Directiva 83/349/CEE (5) și articolele 20 și 21 din Directiva 84/253/CEE (6) stabilesc limitele exprimate în ECU pentru totalul bilanțului și pentru cuantumul net al cifrei de afaceri, între care statele membre pot acorda anumite derogări de la dispozițiile acestor directive;
   întrucât articolul 53 alineatul (2) din Directiva 78/660/CEE prevede că, la fiecare cinci ani, Consiliul, la propunerea Comisiei, examinează și, dacă este cazul, revizuiește sumele exprimate în ECU din directiva în cauză, în funcție de evoluția economică și monetară în cadrul Comunității;
   întrucât, în termeni constanți, ECU nu și-a păstrat valoarea pe care o avea în momentul adoptării Directivei 78/660/CEE;
   întrucât, pentru a lua în considerare evoluțiile monetare legate de ECU care s-au înregistrat de atunci până în prezent, trebuie recalculat echivalentul în monedă națională la data stabilită în articolul 53 alineatul (2) din Directiva 78/660/CEE,
   ADOPTĂ PREZENTA DIRECTIVĂ:
   Articolul 1
   Directiva 78/660/CEE se modifică după cum urmează:

               1.

               La articolul 11:

                           —

                           prima liniuță: „totalul bilanțului: 1 000 000 ECU” se înlocuiește cu: „totalul bilanțului: 1 550 000 ECU”;

                           —

                           a doua liniuță: „cuantumul net al cifrei de afaceri: 2 000 000 ECU” se înlocuiește cu: „cuantumul net al cifrei de afaceri: 3 200 000 ECU”;

               2.

               La articolul 27:

                           —

                           prima liniuță: „totalul bilanțului: 4 000 000 ECU” se înlocuiește cu: „totalul bilanțului: 6 200 000 ECU”;

                           —

                           a doua liniuță: „cuantumul net al cifrei de afaceri: 8 000 000 ECU” se înlocuiește cu: „cuantumul net al cifrei de afaceri: 12 800 000 ECU”;

               3.

                           (a)

                           Articolul 53 alineatul (1) se înlocuiește cu următorul text:
                           „(1)   În înțelesul prezentei directive, ECU este definit în conformitate cu Regulamentul (CEE) nr. 3180/78 (1), astfel cum a fost modificat prin Regulamentul (CEE) nr. 2626/84 (2). Echivalentul în monedă națională se calculează la rata aplicabilă la 25 iulie 1983.”;

                           (b)

                           Nota de subsol (1) se înlocuiește cu următoarele note de subsol:

                                       „(1)

                                          JO L 379, 30.12.1978, p. 1.

                                       (2)

                                          JO L 247, 16.9.1984, p. 1.”

         Articolul 2
   Statele membre informează de îndată Comisia cu privire la actele cu putere de lege sau actele administrative pe care le adoptă în aplicarea prezentei directive.
   Articolul 3
   Prezenta directivă se adresează statelor membre.

      Adoptată la Bruxelles, 27 noiembrie 1984.

            Pentru Consiliu

            Președintele

         P. BARRY

      (1)  JO L 222, 14.8.1978, p. 11.

      (2)  JO L 379, 30.12.1978, p. 1.

      (3)  JO L 247, 16.9.1984, p. 1.

      (4)  JO L 345, 20.12.1980, p. 1.

      (5)  JO L 193, 18.7.1983, p. 1.

      (6)  JO L 126, 12.5.1984, p. 20.


title: Directiva 2003/38/CE a Consiliului din 13 mai 2003 de modificare, în ceea ce privește sumele exprimate în euro, a Directivei 78/660/CEE privind conturile anuale ale anumitor forme de societăți comerciale

text:
               17/Volumul 01

               RO

               Jurnalul Ofícial al Uniunii Europene

               250

         32003L0038

               L 120/22

               JURNALUL OFÍCIAL AL UNIUNII EUROPENE

      DIRECTIVA 2003/38/CE A CONSILIULUI

   din 13 mai 2003
   de modificare, în ceea ce privește sumele exprimate în euro, a Directivei 78/660/CEE privind conturile anuale ale anumitor forme de societăți comerciale
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere a patra Directivă 78/660/CEE a Consiliului din 25 iulie 1978 privind conturile anuale ale anumitor forme de societăți comerciale (1), în special articolul 53 alineatul (2),
   având în vedere propunerea Comisiei (2),
   întrucât:

               (1)

               Articolele 11 și 27 din Directiva 78/660/CEE și, prin trimitere, articolul 6 din a șaptea Directivă 83/349/CEE a Consiliului din 13 iunie 1983 privind conturile consolidate (3) și articolele 20 și 21 din a opta Directivă 84/253/CEE a Consiliului din 10 aprilie 1984 privind autorizarea persoanelor care răspund de controlul legal al documentelor contabile (4) stabilesc, pentru bilanțul total și cuantumul net al cifrei de afaceri, praguri în euro la care și sub care statele membre pot acorda derogări de la anumite dispoziții din directivele menționate anterior.

               (2)

               Al cincilea interval cincinal de după adoptarea celei de-a Patra Directive 78/660/CEE se încheie la 24 iulie 2003 și, în consecință, s-a efectuat o examinare a pragurilor, în conformitate cu cerințele directivei respective. Rezultă, având în vedere evoluția situației economice și monetare din Comunitate, că este necesară o majorare a sumelor exprimate în euro.

               (3)

               Directiva 78/660/CEE trebuie, prin urmare, modificată în consecință,

         ADOPTĂ PREZENTA DIRECTIVĂ:
   Articolul 1
   Directiva 78/660/CEE se modifică după cum urmează:

               1.

               la articolul 11:

                           (a)

                           primul paragraf se modifică după cum urmează:

                                       (i)

                                       la prima liniuță: termenii „totalul bilanțului: 3 125 000 EUR” se înlocuiesc cu termenii „totalul bilanțului: 3 650 000 EUR”;

                                       (ii)

                                       la a doua liniuță: termenii „cuantumul net al cifrei de afaceri: 6 250 000 EUR” se înlocuiesc cu termenii „cuantumul net al cifrei de afaceri: 7 300 000 EUR”;

                           (b)

                           se adaugă următorul paragraf:
                           „Pentru statele membre care nu adoptă moneda euro, sumele din primul paragraf se convertesc în monedă națională, la ratele de schimb publicate în Jurnalul Oficial al Uniunii Europene la data intrării în vigoare a directivei de modificare a acestor sume ca urmare a revizuirii prevăzute la articolul 53 alineatul (2).”;

               2.

               la articolul 27:

                           (a)

                           primul paragraf se modifică după cum urmează:

                                       (i)

                                       la prima liniuță: termenii „totalul bilanțului: 12 500 000 EUR” se înlocuiesc cu termenii „totalul bilanțului: 14 600 000 EUR”;

                                       (ii)

                                       la a doua liniuță: termenii „cuantumul net al cifrei de afaceri: 25 000 000 EUR” se înlocuiesc cu termenii „cuantumul net al cifrei de afaceri: 29 200 000 EUR”;

                           (b)

                           se adaugă următorul paragraf:
                           „Pentru statele membre care nu adoptă moneda euro, sumele din primul paragraf se convertesc în monedă națională, la ratele de schimb publicate în Jurnalul Oficial al Uniunii Europene la data intrării în vigoare a directivei de modificare a acestor sume ca urmare a revizuirii prevăzute la articolul 53 alineatul (2).”

         Articolul 2
   (1)   Statele membre pun în aplicare actele necesare pentru a se conforma prezentei directive de la data la care doresc să se prevaleze de opțiunile prevăzute la articolele 11 și 27 din Directiva 78/660/CEE. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de realizare a acestei trimiteri.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 13 mai 2003.

            Pentru Consiliu

            Președintele

         A.-A. TSOCHATZOPOULOS

      (1)  JO L 222, 14.8.1978, p. 11. Directivă, astfel cum a fost modificată ultima dată prin Directiva 2001/65/CE (JO L 283, 27.10.2001, p. 28).

      (2)  Propunerea din 24 ianuarie 2003 (nepublicată încă în Jurnalul Oficial).

      (3)  JO L 193, 18.7.1983, p. 1. Directivă, astfel cum a fost modificată ultima dată prin Directiva 2001/65/CE.

      (4)  JO L 126, 12.5.1984, p. 20.


title: Directiva 2007/3/CE a Comisiei din 2 februarie 2007 de modificare, în scopul adaptării la progresele tehnice, a anexelor I și II la Directiva 96/74/CE a Parlamentului European și a Consiliului privind denumirile textilelor (Text cu relevanță pentru SEE )

text:
               3.2.2007

               RO

               Jurnalul Oficial al Uniunii Europene

               L 28/12

      DIRECTIVA 2007/3/CE A COMISIEI

   din 2 februarie 2007
   de modificare, în scopul adaptării la progresele tehnice, a anexelor I și II la Directiva 96/74/CE a Parlamentului European și a Consiliului privind denumirile textilelor
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 96/74/CE a Parlamentului European și a Consiliului din 16 decembrie 1996 privind denumirile textilelor (1), în special articolul 16 alineatul (1),
   întrucât:

               (1)

               Directiva 96/74/CE stabilește normele de etichetare sau marcare a produselor, în ceea ce privește compoziția de fibre textile a acestora, în scopul protejării intereselor consumatorului. Produsele textile pot fi comercializate pe piața comunitară numai în cazul în care sunt în conformitate cu dispozițiile directivei menționate anterior.

               (2)

               Având în vedere descoperirile recente ale unui grup tehnic de lucru și pentru a adapta Directiva 96/74/CE la progresele tehnice, este necesar să se adauge fibra elastolefină în lista de fibre din anexele I și II la directiva menționată anterior.

               (3)

               Directiva 96/74/CE trebuie, așadar, să fie modificată în consecință.

               (4)

               Măsurile prevăzute în prezenta directivă sunt conforme cu avizul Comitetului pentru sectorul directivelor referitoare la denumirile și etichetarea produselor textile,

         ADOPTĂ PREZENTA DIRECTIVĂ:
   Articolul 1
   Directiva 96/74/CE se modifică după cum urmează:

               1.

               La anexa I se adaugă următorul rând 46:

                           „46

                           Elastolefină

                           Fibră compusă din cel puțin 95 % (din masă) macromolecule parțial reticulate, formate din etilenă și cel puțin o altă olefină, și care, alungită sub o forță de tracțiune până când atinge o dată și jumătate lungimea inițială, revine rapid și în mod substanțial la lungimea inițială, de îndată ce forța de tracțiune încetează să mai fie aplicată.“

               2.

               La anexa II se adaugă următorul punct 46:

                           „46

                           Elastolefină

                           1,50“

         Articolul 2
   (1)   Statele membre pun în aplicare actele cu putere de lege, normele și actele administrative necesare pentru a se conforma prezentei directive cel mai târziu până la 2 februarie 2008. Comisiei îi sunt comunicate de îndată de către statele membre textele acestor dispoziții, precum și un tabel de corespondență între aceste dispoziții și prezenta directivă.
   În cazul în care statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor esențiale de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 2 februarie 2007.

            Pentru Comisie

         Günter VERHEUGEN

            Vicepreședinte

      (1)  JO L 32, 3.2.1997, p. 38. Directivă, astfel cum a fost modificată ultima dată prin Directiva 2006/3/CE a Comisiei (JO L 5, 10.1.2006, p. 14).


title: Directiva 2009/49/CE a Parlamentului European și a Consiliului din 18 iunie 2009 de modificare a Directivelor 78/660/CEE și 83/349/CEE ale Consiliului în ceea ce privește anumite cerințe de prezentare a informațiilor impuse societăților comerciale mijlocii și obligația de a întocmi conturi consolidate (Text cu relevanță pentru SEE)

text:
               26.6.2009

               RO

               Jurnalul Oficial al Uniunii Europene

               L 164/42

      DIRECTIVA 2009/49/CE A PARLAMENTULUI EUROPEAN ȘI A CONSILIULUI

   din 18 iunie 2009
   de modificare a Directivelor 78/660/CEE și 83/349/CEE ale Consiliului în ceea ce privește anumite cerințe de prezentare a informațiilor impuse societăților comerciale mijlocii și obligația de a întocmi conturi consolidate
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 44 alineatul (1),
   având în vedere propunerea Comisiei,
   având în vedere avizul Comitetului Economic și Social European (1),
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Consiliul European din 8-9 martie 2007 a subliniat, în concluziile Președinției, importanța reducerii sarcinilor administrative pentru stimularea economiei europene, având în vedere în special posibilele avantaje create astfel pentru societățile comerciale mici și mijlocii. Acesta a insistat asupra necesității unei acțiuni comune susținute atât din partea Uniunii Europene, cât și a statelor membre în vederea reducerii sarcinilor administrative.

               (2)

               Contabilitatea și auditul au fost identificate ca domenii în care sarcinile administrative care revin societăților comerciale din cadrul Comunității pot fi reduse.

               (3)

               Comunicarea Comisiei din 10 iulie 2007 privind un mediu de afaceri simplificat pentru societățile comerciale în domeniul dreptului societăților comerciale, al contabilității și al auditului identifică modificările care se impun cu privire la cea de A patra directivă 78/660/CEE a Consiliului din 25 iulie 1978 privind conturile anuale ale anumitor forme de societăți comerciale (3) și la cea de A șaptea directivă 83/349/CEE a Consiliului din 13 iunie 1983 privind conturile consolidate (4). S-a acordat o atenție deosebită simplificării în continuare a obligațiilor de raportare care revin societăților comerciale mici și mijlocii.

               (4)

               În trecut, s-au operat o serie de modificări pentru a permite societăților comerciale aflate sub incidența Directivelor 78/660/CEE și 83/349/CEE să utilizeze metodele contabile în conformitate cu standardele internaționale de raportare financiară (IFRS). În conformitate cu Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (5), societățile comerciale ale căror titluri sunt admise la tranzacționare pe piața reglementată a oricărui stat membru au obligația de a întocmi conturi consolidate în conformitate cu IFRS și, prin urmare, sunt exonerate de majoritatea obligațiilor prevăzute de Directivele 78/660/CEE și 83/349/CEE. Directivele respective continuă, totuși, să constituie baza contabilității societăților comerciale mici și mijlocii din UE.

               (5)

               Societățile comerciale mici și mijlocii sunt deseori supuse acelorași reguli ca și societățile comerciale mai mari, dar nevoile lor specifice în materie de contabilitate au fost rareori evaluate. Ceea ce preocupă în mod special în cazul societăților comerciale de acest tip este numărul sporit al obligațiilor de prezentare a informațiilor. Regulile ample de raportare creează o povară financiară și pot împiedica utilizarea eficientă a capitalului în scopuri productive.

               (6)

               Aplicarea Regulamentului (CE) nr. 1606/2002 a subliniat de asemenea necesitatea de a clarifica relația dintre standardele de contabilitate impuse prin Directiva 83/349/CEE și IFRS.

               (7)

               În cazul în care cheltuielile de constituire pot fi tratate ca active în bilanț, articolul 34 alineatul (2) din Directiva 78/660/CEE impune explicarea respectivelor cheltuieli în notele la conturi. Societățile comerciale mici pot fi exonerate de obligația de a prezenta informațiile respective, în conformitate cu articolul 44 alineatul (2) din directiva respectivă. Pentru a reduce sarcinile administrative inutile, ar trebui să existe posibilitatea de a exonera și societățile comerciale mijlocii de obligația de prezentare a informațiilor.

               (8)

               În conformitate cu Directiva 83/349/CEE, o întreprindere-mamă trebuie să întocmească conturi consolidate chiar dacă singura ei filială sau toate filialele ei, în ansamblu, sunt nesemnificative în sensul articolului 16 alineatul (3) din respectiva directivă. Ca urmare a acestui fapt, întreprinderile respective intră sub incidența Regulamentului (CE) nr. 1606/2002 și le revine așadar obligația de a întocmi situații financiare consolidate în conformitate cu IFRS. Obligația respectivă se consideră a fi împovărătoare în situația în care întreprinderea-mamă are numai filiale nesemnificative. Prin urmare, ar trebui ca o întreprindere-mamă să fie exonerată de obligația de a întocmi conturi consolidate și un raport anual consolidat în cazul în care aceasta are numai filiale considerate nesemnificative atât individual, cât și în ansamblu. Chiar dacă respectiva obligație statutară ar trebui să fie eliminată, o întreprindere-mamă ar trebui să păstreze posibilitatea de a întocmi conturi consolidate și un raport anual consolidat din proprie inițiativă.

               (9)

               Deoarece obiectivul prezentei directive, și anume reducerea sarcinilor administrative în ceea ce privește anumite cerințe de prezentare a informațiilor impuse societăților comerciale mijlocii și obligația anumitor societăți comerciale din Comunitate de a întocmi conturi consolidate, nu poate fi realizat în mod satisfăcător de către statele membre și, având în vedere amploarea și efectele acțiunii, poate fi realizat mai bine la nivelul Comunității, aceasta poate adopta măsuri în conformitate cu principiul subsidiarității, astfel cum este prevăzut în articolul 5 din tratat. În conformitate cu principiul proporționalității, astfel cum este enunțat în respectivul articol, prezenta directivă nu depășește ceea ce este necesar pentru atingerea acestui obiectiv.

               (10)

               Directivele 78/660/CEE și 83/349/CEE ar trebui, prin urmare, să se modifice în mod corespunzător.

               (11)

               În conformitate cu punctul 34 din Acordul interinstituțional privind o mai bună legiferare (6), statele membre sunt încurajate să elaboreze, pentru ele însele și în interesul Comunității, propriile lor tabele care să prezinte, în măsura în care este posibil, corespondența dintre prezenta directivă și măsurile de transpunere și să le facă publice,

         ADOPTĂ PREZENTA DIRECTIVĂ:
   Articolul 1
   Modificarea Directivei 78/660/CEE
   La articolul 45 alineatul (2) al doilea paragraf din Directiva 78/660/CEE, prima teză se înlocuiește cu următorul text:
   „Statele membre pot permite societăților comerciale menționate la articolul 27 să omită prezentarea informațiilor prevăzute la articolul 34 alineatul (2) și la articolul 43 alineatul (1) punctul 8.”
   Articolul 2
   Modificarea Directivei 83/349/CEE
   La articolul 13 din Directiva 83/349/CEE, se introduce următorul alineat:

      „(2a)   Fără a aduce atingere articolului 4 alineatul (2) și articolelor 5 și 6, orice întreprindere-mamă care se află sub incidența dreptului intern al unui stat membru și care are numai filiale nesemnificative în sensul articolului 16 alineatul (3), atât individual, cât și în ansamblu, este exonerată de obligația impusă la articolul 1 alineatul (1).”

   Articolul 3
   Transpunere
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 ianuarie 2011. Statele membre informează Comisia în această privință.
   Atunci când statele membre adoptă măsurile respective, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care acestea le adoptă în domeniul reglementat de prezenta directivă.
   Articolul 4
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 5
   Destinatari
   Prezenta directivă se adresează statelor membre.

      Adoptat la Bruxelles, 18 iunie 2009.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         Š. FÜLE

      (1)  JO C 77, 31.3.2009, p. 37.

      (2)  Avizul Parlamentului European din 18 decembrie 2008 (nepublicat încă în Jurnalul Oficial) și Decizia Consiliului din 11 mai 2009.

      (3)  JO L 222, 14.8.1978, p. 11.

      (4)  JO L 193, 18.7.1983, p. 1.

      (5)  JO L 243, 11.9.2002, p. 1.

      (6)  JO C 321, 31.12.2003, p. 1.


title: Directiva 2003/51/CE a Parlamentului European și a Consiliului din 18 iunie 2003 de modificare a Directivelor 78/660/CEE, 83/349/CEE, 86/635/CEE și 91/674/CEE ale Consiliului privind conturile anuale și conturile consolidate ale anumitor forme de societăți, ale băncilor și ale altor instituții financiare și ale întreprinderilor de asigurare (Text cu relevanță pentru SEE)

text:
               17/Volumul 01

               RO

               Jurnalul Ofícial al Uniunii Europene

               252

         32003L0051

               L 178/16

               JURNALUL OFÍCIAL AL UNIUNII EUROPENE

      DIRECTIVA 2003/51/CE A PARLAMENTULUI EUROPEAN ȘI A CONSILIULUI

   din 18 iunie 2003
   de modificare a Directivelor 78/660/CEE, 83/349/CEE, 86/635/CEE și 91/674/CEE ale Consiliului privind conturile anuale și conturile consolidate ale anumitor forme de societăți, ale băncilor și ale altor instituții financiare și ale întreprinderilor de asigurare
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 44 alineatul (1),
   având în vedere propunerea Comisiei (1),
   având în vedere avizul Comitetului Economic și Social European (2),
   hotărând în conformitate cu procedura prevăzută la articolul 251 din tratat (3),
   întrucât:

               (1)

               Consiliul European de la Lisabona din 23 și 24 martie 2000 a subliniat necesitatea accelerării realizării pieței interne a serviciilor financiare, a impus ca planul de acțiune pentru serviciile financiare prezentat de Comisie să fie pus în aplicare până în 2005 și a invitat Comisia să ia măsuri de îmbunătățire a comparabilității situațiilor financiare întocmite de societățile comerciale din Comunitate ale căror valori mobiliare sunt admise la tranzacționare pe o piață reglementată (denumite în continuare „societăți cotate”).

               (2)

               La 13 iunie 2000, Comisia a publicat o comunicare intitulată „Strategia Uniunii Europene în materie de raportare financiară: calea de urmat”, în care propunea ca toate societățile comerciale cotate să fie obligate să-și elaboreze, până în 2005, conturile consolidate pe baza unui set unic de standarde contabile, și anume standardele internaționale de contabilitate (denumite în continuare „IAS”).

               (3)

               Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (4) (denumit în continuare „regulamentul IAS”) prevede ca, începând din 2005, toate societățile comerciale cotate să-și elaboreze conturile consolidate în conformitate cu IAS adoptate în acest sens de Comunitate. Regulamentul prevede, de asemenea, pentru statele membre posibilitatea de a autoriza sau de a obliga aceleași societăți să aplice IAS adoptate în sensul întocmirii conturilor lor anuale, precum și cea de a autoriza sau a obliga societățile necotate să aplice IAS adoptate.

               (4)

               Regulamentul IAS prevede că, pentru adoptarea unui IAS în vederea aplicării sale în Comunitate, este necesar ca acesta să respecte cerințele minime ale celei de-a patra Directive 78/660/CEE a Consiliului din 25 iulie 1978 privind conturile anuale ale anumitor tipuri de societăți comerciale (5) și ale celei de-a șaptea Directive 83/349/CEE a Consiliului din 13 iunie 1983 privind conturile consolidate (6), și anume că aplicarea acestui standard trebuie să ofere o imagine fidelă și onestă a situației financiare și a rezultatelor unei întreprinderi, acest principiu fiind apreciat în conformitate cu directivele menționate anterior, fără a se impune, cu toate acestea, o conformitate strictă cu fiecare dintre dispozițiile directivelor respective.

               (5)

               Deoarece Directivele 78/660/CEE și 83/349/CEE rămân sursa primară de drept pe plan comunitar în materie de obligații contabile pentru întreprinderile ale căror conturi anuale și conturi consolidate, reglementate de directivele respective, nu sunt întocmite în conformitate cu regulamentul IAS, este important să se creeze condiții de concurență uniforme pentru societățile comerciale din Comunitate care aplică IAS și cele care nu le aplică.

               (6)

               În sensul adoptării IAS și al aplicării Directivelor 78/660/CEE și 83/349/CEE, este de dorit ca directivele menționate anterior să reflecte evoluția contabilității pe plan internațional. În această privință, comunicarea Comisiei intitulată „Armonizarea contabilă: o nouă strategie în privința armonizării internaționale” îndemna Uniunea Europeană să acționeze pentru a păstra coerența directivelor contabile comunitare cu lucrările întreprinse la nivel internațional, în special de către IASC (International Accounting Standards Committee), în materie de standardizare contabilă.

               (7)

               Statele membre ar trebui să aibă posibilitatea de a modifica prezentarea contului de profit și pierderi și a bilanțului în funcție de evoluția situației la nivel internațional, astfel cum o reflectă standardele emise de International Accounting Standards Board (IASB).

               (8)

               Statele membre ar trebui să poată autoriza sau solicita aplicarea reevaluărilor și a valorii reale în funcție de evoluția situației la nivel internațional, astfel cum o reflectă standardele emise de IASB.

               (9)

               Raportul de gestiune anual și raportul consolidat de gestiune anual sunt elemente importante de raportare financiară. Este necesar să se consolideze, cu ajutorul celor mai bune practici actuale, obligația ca acestea să prezinte o analiză fidelă a evoluției activităților și a situației societății, conform volumului și complexității acestor activități, pentru a promova, prin furnizarea unor indicații suplimentare privind raportarea cerută prin noțiunea de „analiză fidelă”, o mai mare coerență a acestor informații. Aceasta nu ar trebui să se limiteze numai la aspectele financiare ale societății. Se înțelege că această abordare ar trebui să conducă, după caz, la o analiză a aspectelor sociale și de mediu necesare pentru înțelegerea evoluției activităților, a rezultatelor și a situației societății. Aceasta este, de asemenea, conformă cu abordarea propusă în Recomandarea 2001/453/CE a Comisiei din 30 mai 2001 privind luarea în considerare a aspectelor de mediu în conturile și rapoartele de gestiune ale societăților comerciale: înscrierea contabilă, evaluarea și publicarea informațiilor (7). Ținându-se cont, cu toate acestea, de natura evolutivă a acestei ramuri a raportării financiare, precum și de cheltuielile potențiale impuse întreprinderilor care nu ating anumite dimensiuni, statele membre au opțiunea, în ceea ce privește raportul de gestiune anual al acestor întreprinderi, să acorde o derogare de la obligația de a furniza informații de natură nefinanciară.

               (10)

               Diferențele de întocmire și de prezentare a raportului de audit reduc comparabilitatea și înțelegerea pentru cititorul acestui element vital al raportării financiare. O mai mare coerență în domeniu ar trebui obținută prin modificarea, în conformitate cu cele mai bune practici internaționale actuale, a cerințelor specifice legate de conținutul și formatul raportului de audit. Cerința fundamentală conform căreia o opinie a auditorului indică dacă conturile anuale sau conturile consolidate reflectă o imagine fidelă și onestă conform cadrului de prezentare reținut nu constituie o restricție a domeniului de aplicare a acestui aviz, dar clarifică contextul în care acesta este emis.

               (11)

               Directivele 78/660/CEE și 83/349/CEE ar trebui modificate în consecință. De asemenea, este necesar să se modifice Directiva 86/635/CEE a Consiliului din 8 decembrie 1986 privind conturile anuale și conturile consolidate ale băncilor și ale altor instituții financiare (8).

               (12)

               IASB urmează să pună la punct și să perfecționeze standardele contabile aplicabile activităților de asigurare.

               (13)

               Întreprinderile de asigurare ar trebui autorizate, de asemenea, să utilizeze contabilizarea la valoarea reală exprimată prin intermediul standardelor corespunzătoare emise de IASB.

               (14)

               În consecință, Directiva 91/674/CEE a Consiliului din 19 decembrie 1991 privind conturile anuale și conturile consolidate ale întreprinderilor de asigurare (9) ar trebui modificată.

               (15)

               Aceste modificări vor permite eliminarea neconcordanțelor între Directivele 78/660/CEE, 83/349/CEE, 86/635/CEE și 91/674/CEE, pe de o parte, și IAS adoptate în 1 mai 2002, pe de altă parte,

         ADOPTĂ PREZENTA DIRECTIVĂ:
   Articolul 1
   Directiva 78/660/CEE se modifică după cum urmează:

               1.

               la articolul 2 alineatul (1), se adaugă următorul paragraf:
               „Statele membre pot autoriza sau impune incorporarea altor situații financiare în conturile anuale, pe lângă documentele prevăzute la primul paragraf.”;

               2.

               la articolul 4, se adaugă următorul alineat:
               „(6)   Statele membre pot permite sau impune ca prezentarea sumelor menționate la pozițiile contului de profit și pierderi și la pozițiile bilanțului să se refere la substanța tranzacției sau a contractului înregistrat. Această permisiune sau obligație poate să se aplice numai anumitor forme de societăți comerciale și/sau conturilor consolidate în înțelesul celei de-a șaptea Directive 83/349/CEE din 13 iunie 1983 privind conturile consolidate (10).

               3.

               la articolul 8, se adaugă următorul paragraf:
               „Statele membre pot autoriza sau obliga societățile să adopte structura de prezentare a bilanțului prevăzută la articolul 10a în locul altor structuri impuse sau autorizate.”;

               4.

               la articolul 9, la rubrica „Pasivul”, la litera B, titlul „Provizioane pentru riscuri și cheltuieli” se înlocuiește cu „Provizioane”;

               5.

               la articolul 10 punctul J, titlul „Provizioane pentru riscuri și cheltuieli” se înlocuiește cu „Provizioane”;

               6.

               se inserează următorul articol:
               „Articolul 10a
               Statele membre pot autoriza sau obliga societățile comerciale, sau anumite forme de societăți comerciale, să înlocuiască structurile de prezentare a bilanțului prevăzute la articolele 9 și 10 cu o prezentare bazată pe distincția între elementele pe termen scurt și elementele pe termen lung, cu condiția ca informațiile furnizate să fie cel puțin echivalente cu cele prevăzute la articolele 9 și 10.”;

               7.

               articolul 20 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Provizioanele au ca obiect acoperirea pierderilor sau datoriilor a căror natură este clar definită și care, la data închiderii bilanțului, sunt fie probabile, fie certe, dar în privința cărora nu este determinată valoarea sau data la care urmează să survină.”;

                           (b)

                           alineatul (3) se înlocuiește cu următorul text:
                           „(3)   Provizioanele nu pot avea ca obiect rectificarea valorii elementelor de activ.”;

               8.

               la articolul 22, se adaugă următorul paragraf:
               „Prin derogare de la articolul 2 alineatul (1), statele membre pot autoriza sau obliga toate societățile, sau orice formă a acestora, să prezinte o situație a rezultatelor lor, în locul contului de profit și pierderi, prezentat în conformitate cu articolele 23-26, cu condiția ca informațiile furnizate să fie cel puțin echivalente cu cele prevăzute de articolele respective.”;

               9.

               articolul 31 se modifică după cum urmează:

                           (a)

                           la alineatul (1) litera (c), punctul (bb) se înlocuiește cu următorul text:

                                       „(bb)

                                       trebuie să se țină seama de toate riscurile apărute în cursul exercițiului financiar în cauză sau în cursul unui exercițiu anterior, chiar dacă astfel de riscuri sunt cunoscute numai între data închiderii bilanțului și data întocmirii acestuia”;

                           (b)

                           se inserează următorul alineat:
                           „(1a)   În afara cuantumurilor înregistrate conform articolului 31 alineatul (1) punctul (bb), statele membre pot autoriza sau impune luarea în considerare a tuturor riscurilor previzibile și pierderilor eventuale care au apărut în cursul exercițiului în cauză sau a unui exercițiu anterior, chiar dacă aceste riscuri sau pierderi sunt cunoscute numai între data închiderii bilanțului și data întocmirii acestuia.”;

               10.

               la articolul 33 alineatul (1), litera (c) se înlocuiește cu următorul text:

                           „(c)

                           reevaluarea activelor fixe corporale”;

               11.

               la articolul 42, primul paragraf se înlocuiește cu următorul text:
               „Cuantumul provizioanelor nu poate depăși ca valoare sumele necesare.”;

               12.

               se inserează următoarele articole:
               „Articolul 42e
               Prin derogare de la articolul 32, statele membre pot autoriza sau obliga toate societățile comerciale, sau orice formă a acestora, să evalueze anumite categorii de active, altele decât instrumentele financiare prin trimitere la valoarea lor reală.
               Această autorizație sau obligație se aplică numai conturilor consolidate în sensul Directivei 83/349/CEE.
               Articolul 42f
               Fără a aduce atingere articolului 31 alineatul (1) litera (c), statele membre pot autoriza sau obliga toate societățile comerciale, sau orice formă a acestora, să înscrie în contul de profit și pierderi, o schimbare a valorii indusă de evaluarea unui activ efectuată în conformitate cu articolul 42e.”;

               13.

               la articolul 43 alineatul (1) punctul 6, trimiterea la „articolele 9 și 10” se înlocuiește cu o trimitere la „articolele 9, 10, și 10a”;

               14.

               articolul 46 se modifică după cum urmează:

                           (a)

                           alineatul (1) se înlocuiește cu următorul text:

                                       „(1)

                                                   (a)

                                                   Raportul de gestiune conține cel puțin o analiză fidelă a evoluției activităților, rezultatelor și situației societății, precum și o descriere a principalelor riscuri și incertitudini cu care se confruntă aceasta.
                                                   Aceasta este o analiză echilibrată și exhaustivă a evoluției activităților, rezultatelor și situației societății, în raport cu volumul și complexitatea acestor activități.

                                                   (b)

                                                   În măsura în care este necesar pentru înțelegerea evoluției activităților, rezultatelor și situației societății, analiza conține indicatori cheie ai performanței de natură financiară și, după caz, de natură nefinanciară legată de activitatea specifică a societății, în special informații legate de chestiunile de mediu și de personal.

                                                   (c)

                                                   În cadrul analizei, raportul de gestiune conține, după caz, trimiteri la sumele indicate în conturile anuale și explicații suplimentare aferente acestora.”;

                           (b)

                           se adaugă următorul alineat:
                           „(4)   Statele membre au opțiunea de a acorda societăților prevăzute la articolul 27 o derogare de la obligația prevăzută la alineatul (1) litera (b), în privința informațiilor de natură nefinanciară.”;

               15.

               la articolul 48, a treia teză se elimină;

               16.

               la articolul 49, a treia teză se înlocuiește cu următorul text:
               „Raportul persoanei (persoanelor) responsabile cu auditarea anuală a conturilor (denumite în continuare «auditori financiari») nu însoțește această publicație, însă acesta se menționează în cazul în care s-a emis o opinie de audit fără rezerve, o opinie de audit cu rezerve sau o opinie de audit contrară, sau în cazul în care auditorii financiari s-au aflat în imposibilitatea de a emite o opinie de audit. În afară de aceasta, se menționează dacă s-a făcut trimitere la o chestiune anume asupra căreia auditorii financiari au atras în mod special atenția, fără a include o rezervă în opinia de audit.”;

               17.

               la articolul 51, alineatul (1) se înlocuiește cu următorul text:
               „(1)   Conturile anuale ale societăților se auditează de către una sau mai multe persoane autorizate de statele membre să efectueze auditul financiar, în conformitate cu cea de-a opta Directivă 84/253/CEE a Consiliului din 10 aprilie 1984 privind autorizarea persoanelor responsabile pentru controlul legal al documentelor contabile (11).
               Auditorii financiari exprimă o opinie care indică dacă raportul de gestiune este sau nu în concordanță cu conturile anuale pentru același exercițiu financiar.

               18.

               se inserează următorul articol:
               „Articolul 51a
               (1)   Raportul auditorilor financiari include următoarele elemente:

                           (a)

                           o introducere, care include cel puțin identificarea conturilor anuale care au făcut obiectul auditului financiar, precum și cadrul de prezentare care a fost aplicat la întocmirea acestora;

                           (b)

                           o descriere a domeniului de aplicare a auditului financiar, care conține cel puțin indicarea standardelor de audit în conformitate cu care s-a efectuat auditul financiar;

                           (c)

                           o opinie de audit care exprimă clar opinia auditorilor financiari în privința fidelității imaginii oferite de conturile anuale și în privința conformității acestor conturi cu cadrul de prezentare reținut și, după caz, în privința respectării cerințelor legale aplicabile. Aceasta poate lua forma unei opinii de audit fără rezerve, unei opinii de audit cu rezerve sau unei opinii de audit contrare, sau, în cazul în care auditorii financiari s-au aflat în imposibilitatea de a exprima o opinie de audit, imposibilitatea exprimării unei opinii de audit.

                           (d)

                           o trimitere la orice aspecte asupra cărora auditorii financiari atrag în mod special atenția, fără ca opinia de audit să fie cu rezerve;

                           (e)

                           o opinie care să indice dacă raportul de gestiune este sau nu în concordanță cu conturile anuale pentru același exercițiu financiar.

                     (2)   Raportul se semnează și se datează de către auditorii financiari.”;

               19.

               la articolul 53, alineatul (1) se elimină;

               20.

               se inserează următorul articol:
               „Articolul 53a
               Statele membre nu acordă derogările prevăzute la articolele 11, 27, 46, 47 și 51 societăților comerciale ale căror valori mobiliare sunt admise la tranzacționare pe o piață reglementată a unui stat membru în sensul articolului 1 punctul 13 din Directiva 93/22/CEE din 10 mai 1993 privind serviciile de investiții în domeniul valorilor mobiliare (12).

               21.

               la articolul 56 alineatul (1) trimiterea la „articolele 9 și 10” se înlocuiește cu o trimitere la „articolele 9, 10, și 10a”;

               22.

               la articolul 60 primul paragraf, cuvintele „pe baza valorii lor de piață” se înlocuiesc cu cuvintele „pe baza valorii reale a acestora”;

               23.

               la articolul 61a, trimiterea la „articolele 42a-42d” se înlocuiește cu o trimitere la „articolele 42a-42f”.

         Articolul 2
   Directiva 83/349/CEE se modifică după cum urmează:

               1.

               la articolul 1 alineatul (2) se înlocuiește cu următorul text:
               „(2)   În afara cazurilor prevăzute la alineatul (1), statele membre impun oricărei întreprinderi care intră sub incidența dreptului lor intern să întocmească conturi consolidate și un raport consolidat de gestiune:

                           (a)

                           în cazul în care această întreprindere (întreprindere-mamă) poate exercita sau exercită efectiv o influență dominantă sau control asupra unei alte întreprinderi (filială) sau

                           (b)

                           în cazul în care această întreprindere (întreprindere-mamă) și o altă întreprindere (filială) au o conducere unică.”;

               2.

               la articolul 3 alineatul (1), trimiterea la „articolele 13, 14 și 15” se înlocuiește cu o trimitere la „articolele 13 și 15”;

               3.

               articolul 6 se modifică după cum urmează:

                           (a)

                           alineatul (4) se înlocuiește cu următorul text:
                           „(4)   Prezentul articol nu se aplică în cazul în care una dintre întreprinderile care urmează a fi consolidate este o societate ale cărei valori mobiliare au fost admise la tranzacționare pe o piață reglementată de un stat membru în sensul articolului 1 punctul 13 din Directiva 93/22/CEE din 10 mai 1993 privind serviciile de investiții în domeniul valorilor mobiliare (13).

                           (b)

                           alineatul (5) se elimină;

               4.

               articolul 7 se modifică după cum urmează:

                           (a)

                           la alineatul (1) litera (b), a doua teză se elimină;

                           (b)

                           la alineatul (2) litera (a), trimiterea la „articolele 13, 14 și 15” se înlocuiește cu o trimitere la „articolele 13 și 15”;

                           (c)

                           alineatul (3) se înlocuiește cu următorul text:
                           „(3)   Prezentul articol nu se aplică societăților comerciale ale căror valori mobiliare sunt admise la tranzacționare pe o piață reglementată de un stat membru în sensul articolului 1 din Directiva 93/22/CEE din 10 mai 1993 privind serviciile de investiții în domeniul valorilor mobiliare.”;

               5

               la articolul 11 alineatul (1) litera (a), trimiterea la „articolele 13, 14 și 15” se înlocuiește cu o trimitere la „articolele 13 și 15”;

               6.

               articolul 14 se elimină;

               7.

               la articolul 16 alineatul (1) se adaugă următorul paragraf:
               „Statele membre pot autoriza sau impune incorporarea altor situații financiare în conturile consolidate, pe lângă documentele prevăzute la primul paragraf.”;

               8.

               la articolul 17 alineatul (1), trimiterea la „articolele 3-10” se înlocuiește cu o trimitere la „articolele 3-10a”;

               9.

               articolul 34 se modifică după cum urmează:

                           (a)

                           la punctul 2 litera (b), cuvintele „articolele 13 și 14, precum și, fără a aduce atingere articolului 14 alineatul (3)” se înlocuiesc cu „de la articolul 13 și”;

                           (b)

                           la punctul 5, cuvintele „și cele lăsate în afara titlului articolul 14” se elimină;

               10.

               articolul 36 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Raportul consolidat de gestiune include cel puțin o analiză fidelă a evoluției activităților, rezultatelor și situației ansamblului întreprinderilor incluse în consolidare, precum și o descriere a principalelor riscuri și incertitudini cu care se confruntă aceasta.
                           Acest raport constă într-o analiză echilibrată și exhaustivă a evoluției activităților, rezultatelor și situației ansamblului întreprinderilor incluse în consolidare, în raport cu volumul și complexitatea acestor activități. În măsura în care este necesar pentru înțelegerea evoluției activităților, rezultatelor și situației întreprinderilor, analiza conține indicatori cheie ai performanței de natură financiară și, după caz, de natură nefinanciară în legătură cu activitatea specifică a întreprinderilor, în special informații legate de chestiunile de mediu și de personal.
                           În cadrul analizei, raportul consolidat de gestiune conține, după caz, trimiteri la sumele indicate în conturile consolidate și explicații suplimentare aferente acestora.”;

                           (b)

                           se adaugă următorul alineat:
                           „(3)   Atunci când se solicită un raport consolidat de gestiune pe lângă raportul de gestiune, cele două rapoarte se pot prezenta sub forma unui raport unic. În cadrul elaborării acestui raport unic, poate fi adecvat să se pună accentul asupra aspectelor care prezintă importanță pentru ansamblul întreprinderilor incluse în consolidare.”;

               11.

               articolul 37 se înlocuiește cu următorul text:
               „Articolul 37
               (1)   Conturile consolidate ale societăților sunt auditate de una sau mai multe persoane autorizate de statul membru ale cărui acte cu putere de lege reglementează întreprinderea-mamă să efectueze auditul financiar în conformitate cu a opta Directivă 84/253/CEE a Consiliului din 10 aprilie 1984 privind autorizarea persoanelor responsabile de controlul legal al documentelor contabile (14).
               Persoana sau persoanele care sunt responsabile cu auditarea conturilor consolidate (denumiți în continuare «auditori financiari») își exprimă, de asemenea, o opinie cu privire la concordanța sau neconcordanța raportului consolidat de gestiune cu conturile consolidate pentru același exercițiu.
               (2)   Raportul auditorilor financiari conține următoarele elemente:

                           (a)

                           o introducere, care conține cel puțin identificarea conturilor consolidate care au făcut obiectul auditului financiar, precum și cadrul de prezentare care a fost aplicat la stabilirea acestora;

                           (b)

                           o descriere a domeniului de aplicare a auditului financiar, care conține cel puțin indicarea standardelor de audit conform cărora s-a efectuat auditul financiar;

                           (c)

                           o opinie de audit care exprimă clar opinia auditorilor financiari în privința fidelității imaginii oferite de conturile consolidate și în privința conformității acestor conturi cu cadrul de prezentare reținut și, după caz, în privința respectării cerințelor legale aplicabile. Aceasta poate lua forma unei opinii de audit fără rezerve, unei opinii de audit cu rezerve sau unei opinii contrare, sau, în cazul în care auditorii financiari s-au aflat în imposibilitatea de a exprima o opinie de audit, imposibilitatea exprimării unei opinii de audit;

                           (d)

                           o trimitere la orice aspecte asupra cărora auditorii financiari atrag în mod special atenția, fără ca opinia de audit să fie cu rezerve;

                           (e)

                           o opinie care să indice dacă raportul consolidat de gestiune este sau nu în concordanță cu conturile consolidate pentru același exercițiu financiar.

                     (3)   Raportul se semnează și se datează de către auditorii financiari.
               (4)   În cazul în care conturile anuale ale întreprinderii-mamă sunt comune cu conturile consolidate, raportul auditorilor financiari impus de prezentul articol se poate combina cu raportul auditorilor financiari privind conturile anuale ale întreprinderii-mamă impus de articolul 51 din Directiva 78/600/CEE.

               12.

               la articolul 38, se adaugă următorul alineat:
               „(7)   Alineatele (2) și (3) nu se aplică societăților comerciale ale căror valori mobiliare sunt admise la tranzacționare pe o piață reglementată de un stat membru în sensul articolului 1 punctul 13 din Directiva 93/22/CEE.”

         Articolul 3
   Directiva 86/635/CEE se modifică după cum urmează:

               1.

               la articolul 1 alineatele (1) și (2) se înlocuiesc cu următorul text:
               „(1)   Articolele 2 și 3, articolul 4 alineatele (1), (3), (4), (5) și (6), articolele 6, 7, 13 și 14, articolul 15 alineatele (3) și (4), articolele 16-21, 29-35, 37-41, articolul 42 prima teză, articolele 42a-42f, articolul 45 alineatul (1), articolul 46 alineatele (1) și (2), articolele 48, 49 și 50, articolul 50a, articolul 51 alineatul (1), articolul 51a, articolele 56-59 și articolele 61 și 61a din Directiva 78/660/CEE se aplică instituțiilor prevăzute la articolul 2 din prezenta directivă, cu excepția cazurilor în care se prevede altfel în prezenta directivă. Cu toate acestea, articolul 35 alineatul (3), articolele 36 și 37 și articolul 39 alineatele (1)-(4) din prezenta directivă nu se aplică în ceea ce privește elementele de activ și de pasiv care sunt evaluate în conformitate cu secțiunea 7a din Directiva 78/660/CEE.
               (2)   În cazul în care, în Directivele 78/660/CEE și 83/349/CEE, se face trimitere la articolele 9, 10 și 10a (bilanț contabil) sau la articolele 22-26 (conturi de profit și pierderi) din Directiva 78/660/CEE, aceste trimiteri se interpretează ca trimiteri la articolele 4 și 4a (bilanț) sau la articolele 26, 27 și 28 (conturi de profit și pierderi) din prezenta directivă.”;

               2.

               articolul 4 se modifică după cum urmează:

                           (a)

                           prima teză se înlocuiește cu următorul text:
                           „Statele membre prevăd următoarea structură pentru prezentarea bilanțului contabil. În locul acesteia, statele membre pot autoriza sau obliga instituțiile de credit să adopte structura de prezentare a bilanțului prevăzută la articolul 4a.”;

                           (b)

                           la rubrica „Pasivul”, la punctul 6, titlul „Provizioane pentru riscuri și cheltuieli” se înlocuiește cu „Provizioane”;

               3.

               se inserează următorul articol 4:
               „Articolul 4a
               Statele membre pot autoriza sau obliga instituțiile de credit, sau anumite forme de instituții de credit, să înlocuiască structurile de prezentare a bilanțului prevăzute la articolul 4 cu o prezentare bazată pe o clasificare a elementelor după natura lor și în ordinea lichidității lor relative, cu condiția ca informațiile furnizate să fie cel puțin echivalente cu cele prevăzute la articolul 4.”;

               4.

               la articolul 26, se adaugă următorul paragraf:
               „Prin derogare de la articolul 2 alineatul (1) din Directiva 78/660/CEE, statele membre pot autoriza sau obliga toate instituțiile de credit, sau orice formă de instituție de credit, să prezinte o situație a rezultatelor lor, în locul contului de profit și pierderi, prezentat în conformitate cu articolele 27 sau 28, cu condiția ca informațiile furnizate să fie cel puțin echivalente cu cele prevăzute la articolele respective.”;

               5.

               la articolul 43 alineatul (2), litera (f) se elimină.

         Articolul 4
   Directiva 91/674/CEE se modifică după cum urmează:

               1.

               la articolul 1 alineatele (1) și (2) se înlocuiesc cu următorul text:
               „(1)   Articolele 2 și 3, articolul 4 alineatele (1), (3)-(6), articolele 6, 7, 13 și 14, articolul 15 alineatele (3) și (4), articolele 16-21, 29-35, 37-41, articolul 42, articolele 42a-42f, articolul 43 alineatul (1) punctele 1-7, articolul 45 alineatul (1), articolul 46 alineatele (1) și (2), articolele 48-50, articolul 50a, articolul 51 alineatul (1), articolul 51a, articolele 56-59 și articolele 61 și 61a din Directiva 78/660/CEE se aplică întreprinderilor prevăzute la articolul 2 din prezenta directivă, cu excepția cazurilor în care se prevede altfel în prezenta directivă. Articolele 46, 47, 48, 51 și 53 din prezenta directivă nu se aplică în ceea ce privește elementele de activ și de pasiv care sunt evaluate în conformitate cu secțiunea 7a din Directiva 78/660/CEE.
               (2)   În cazul în care în Directivele 78/660/CEE și 83/349/CEE se face trimitere la articolele 9, 10 și 10a (bilanț contabil) sau la articolele 22-26 (contul de profit și pierderi) din Directiva 78/660/CEE, aceste trimiteri se interpretează ca trimiteri la articolul 6 (bilanț) sau la articolul 34 (contul de profit și pierderi) din prezenta directivă, după caz.”;

               2.

               articolul 4 se înlocuiește cu următorul text:
               „Articolul 4
               (1)   Prezenta directivă se aplică asociației de asigurători maritimi, denumită «Lloyd's». În sensul prezentei directive, atât Lloyd's, cât și sindicatele sale se consideră întreprinderi de asigurare.
               (2)   Prin derogare de la articolul 65 alineatul (1), Lloyd's întocmește conturi agregate, în locul conturilor consolidate impuse de Directiva 83/349/CEE. Conturile agregate se întocmesc prin cumulul de conturi ale tuturor sindicatelor.”;

               3.

               la articolul 6, la titlul „Pasivul” litera E, titlul „Provizioane pentru riscuri și cheltuieli” se înlocuiește cu „Alte provizioane”;

               4.

               articolul 46 se modifică după cum urmează:

                           (a)

                           la alineatul (5) se adaugă următoarea teză:
                           „Statele membre pot admite derogări de la această cerință.”;

                           (b)

                           alineatul (6) se înlocuiește cu următorul text:
                           „(6)   Metoda sau metodele aplicate pentru fiecare poziție a plasamentelor se precizează în anexă, împreună cu sumele obținute.”;

               5.

               se adaugă următorul articol:
               „Articolul 46a
               (1)   În cazul în care elementele de activ și de pasiv se evaluează în conformitate cu secțiunea 7a din Directiva 770/660/CEE, alineatele (2)-(6) din prezentul articol se aplică.
               (2)   Investițiile de la capitolul D al activului se evaluează la valoarea lor reală.
               (3)   În cazul în care pozițiile se evaluează la valoarea de achiziție, valoarea reală se indică în anexă.
               (4)   În cazul în care pozițiile se evaluează la valoarea lor reală, valoarea lor de achiziție se indică în anexă.
               (5)   Aceeași metodă de evaluare se aplică pentru toate investițiile înscrise la o poziție introdusă de o cifră arabă sau la capitolul C I al activului. Statele membre pot admite derogări de la această cerință.
               (6)   Metoda sau metodele aplicate pentru fiecare poziție a investițiilor se precizează în anexă, împreună cu totalurile obținute.”;

               6.

               anexa se elimină.

         Articolul 5
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 2005. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 6
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 7
   Prezenta directivă se adresează statelor membre.

      Adoptată la Luxemburg, 18 iunie 2003.

            Pentru Parlamentul European

            Președintele

         P. COX

            Pentru Consiliu

            Președintele

         G. DRYS

      (1)  JO C 227 E, 24.9.2002, p. 336.

      (2)  JO C 85, 8.4.2003, p. 140.

      (3)  Avizul Parlamentului European din 14 ianuarie 2003 (nepublicat încă în Jurnalul Oficial) și Decizia Consiliului din 6 mai 2003.

      (4)  JO L 243, 11.9.2002, p. 1.

      (5)  JO L 222, 14.8.1978, p. 11. Directivă, astfel cum a fost modificată ultima dată prin Directiva 2001/65/CE a Parlamentului European și a Consiliului (JO L 283, 27.10.2001, p. 28).

      (6)  JO L 193, 18.7.1983, p. 1. Directivă, astfel cum a fost modificată ultima dată prin Directiva 2001/65/CE.

      (7)  JO L 156, 13.6.2001, p. 33.

      (8)  JO L 372, 31.12.1986, p. 1. Directivă, astfel cum a fost modificată ultima dată prin Directiva 2001/65/CE.

      (9)  JO L 374, 31.12.1991, p. 7.

      (10)  JO L 193, 18.7.1983, p. 1. Directivă, astfel cum a fost modificată ultima dată prin Directiva 2001/65/CE a Parlamentului European și a Consiliului (JO L 283, 27.10.2001, p. 28).”;

      (11)  JO L 126, 12.5.1984, p. 20.”;

      (12)  JO L 141, 11.6.1993, p. 27. Directivă, astfel cum a fost modificată ultima dată prin Directiva 2002/87/CE a Parlamentului European și a Consiliului (JO L 35, 11.2.2003, p. 1).”;

      (13)  JO L 141, 11.6.1993, p. 27. Directivă, astfel cum a fost modificată ultima dată prin Directiva 2002/87/CE a Parlamentului European și a Consiliului (JO L 35, 11.2.2003, p. 1).”;

      (14)  JO L 126, 12.5.1984, p. 20.”;